इसके साथ ही कैबिनेट बैठक में अब सरकारी नौकरियों में निशक्तों को चार फीसद आरक्षण देने के फैसले को भी मंजूरी मिली है। प्रदेश सरकार ने सूबे में फायरमैन की भर्ती में शैक्षिक योग्यता इंटरमीडिएट कर दिया है। इसके साथ ही अनपरा डी में फ्यूल गैस डीसल्फराइसिंग यूनिट के लिए 649 करोड़ रुपये की स्वीकृति का फैसला लिया गया। आज कैबिनेट की बैठक में कुल नौ फैसले पर मुहर लगी है। बैठक में सीएम योगी आदित्यनाथ के साथ डिप्टी सीएम केशव प्रसाद मौर्य व डॉ. दिनेश शर्मा भी थे। बैठक के बाद वित्त मंत्री ने मीडिया को कैबिनेट के फैसले की जानकारी दी। उनके साथ उर्जा मंत्री तथा सरकार के प्रवक्ता श्रीकांत शर्मा व मुख्य सचिव अनूप चंद्र पाण्डेय भी थे।